Weebly

Hvad er Weebly?
Weebly er et gratis værktøj til at producere og publicere hjemmesider. Weebly giver mulighed for at oprette en hjemmeside for fx en klasse, et fag eller et emne, ligesom det giver mulighed for at lade de lærende oprette deres egne hjemmesider samt redigere dem i fællesskab. Med Weebly kan du på få timer lave din egen hjemmeside. Du benytter en enkel drag and drop-metode, som gør det nemt at tilføje tekst, illustrationer og videoer ved blot at trække og slippe dem. Der er over 100 professionelt designede temaer at vælge mellem, når du skal vælge din hjemmesides udseende. Du kan tilpasse hvert eneste tema, du vælger, så du til sidst står med et udseende, som er unikt for netop din hjemmeside.

Weebly og læringsformer
Weebly kan som skabende værktøj understøtte både en instruktivistisk og en konstruktivistisk e-læringsform. Som understøttelse af en instruktivistisk læringsform producerer underviseren en Weebly, som de lærende kan tilgå individuelt. De lærende følger forløbet i Weebly’en, ser videoerne, læser teksterne og arbejder med problemstillingerne. Den konstruktivistiske læringsform sættes i spil i de lærendes selvstændige arbejde med indholdet i Weebly’en, hvor de arbejder med indholdet i eget tempo og i egen rækkefølge. Der er ikke som udgangspunkt lagt op til et samarbejde mellem de lærende. Underviserens rolle er at udvælge stoffet til Weebly’en, og samtidig vejlede de lærende efter behov.

Weebly i undervisningen
Weebly indeholder mange muligheder for underviseren til at opbygge et digitalt forløb. Det kan være et forløb, hvor eleverne skal arbejde selvstændigt med et konkret emne. Weebly’en kan både indeholde instruktioner, videoer, opgaver og test, så eleverne kan arbejde sig igennem emnet på egen hånd. Det kan også være organiseret som blended learning, hvor eleverne arbejder selvstændigt med dele af stoffet på nettet, og hvor en anden del kører som tilstedeværelsesundervisning. Det kan også bruges til at lave faghjemmesider, hvor alle emner i faget indgår, og eleverne løbende skaber sig et overblik over undervisningens forskellige dele og emner. En Weebly kan også fungere som en klassehjemmeside, hvor indholdet er af mere praktisk karakter.

Eksterne henvisninger
På [|http://www.weebly.com] kan der oprettes en gratis profil, og derefter er der fri tilgang til de mange forskellige temaer. I den gratis version er der dog en begrænsning på domænenavnet – Weebly indgår altid i navnet. Hvis man helt selv vil bestemme navnet, skal man bruge en betalingsversion. Vejledning til at lave en hjemmeside i Weebly: []

Peter Holmboes guide til Weebly:
 media type="youtube" key="dvwdBhC36qg" width="560" height="315" align="center"

 media type="youtube" key="IAMS8TFXWp8" width="560" height="315" align="center"